ይሄ ጽሁፍ መደምመደም አለበት፤ ከዚያ በፊት ግን እርቀ-እምነት ያስፈልጋል፡፡ ላለመስማማት መስማማትም ቢሆን እርቅ ነው፡፡ አማኒዎች (በተለይም የክርስትና እምነት ተከታዮች ኢየሱስ ሲሰቀል ለሰቃዮቹ የለመነላቸውን ይቅርታ በማስታወስ) ኢ-አማኒዎችን ‹‹የሚያደርጉትን አያውቁምና ይቅር በላቸው›› ሲሉ ወደአምላካቸው ይለማመናሉ፡፡ ኢ-አማኒዎችም ቢሆኑ አማኒዎች ያለመጠየቅ ያምናሉና ለአማኒዎች ይቅርታ መለመን ይፈልጉ ነበር፤ ግን አይችሉም፡፡ ምክንያቱም ይቅርታ ሰጪ አለ ብለው አያምኑም፤ ይቅርታ ሰጪም ተቀባይም እኛው ነን፡፡ እኛ (አማኒዎችና ኢ-አማኒዎች) ደግሞ በአመለካከት ተቆራቆዝን እንጂ ጠብመንጃ የሚያማዝዝ በደል አንዳችን ባንዳችን ላይ አልሰራንም፡፡ ነገር ግን ኢ-አማኒዎችም በበኩላቸው አማኒዎች ‹የሚያምኑትን አያውቁምና ያስቡበት› ብለው ይመክራሉ፡፡
